NATO diskuton strategjinë në Afganistan
Vendet anëtare po diskutojnë shtimin e mbështetjes ushtarake për forcat afgane që luftojnë me talebanët
Dy vjet pas reduktimit të operacioneve ushtarake të NATO-s në Afganistan, Aleanca ka rënë dakord të shtojë numrin e trupave që ka në atë vend në operacione stërvitore për forcat afgane që luftojnë me talebanët. Angazhimi për shtim trupash u bë në takimin një ditor të ministrave të mbrojtjes të Aleancës sot në Bruksel: Sekretari i Përgjithshëm i NATO-s, Jens Stoltenberg tha se aleatët kishin rënë dakord të dërgojnë më shumë trupa në Afganistan për të ndihmuar për stërvitjen e forcave afgane. Në komentet sot në Bruksel, zoti Stoltenberg tha se 15 vende kanë shprehur zotime konkrete deri tani për të dërguar kontigjente shtesë: Angazhimi pason një kërkesë të komandantëve të NATO-s, të cilët thonë se kanë nevojë për deri në 3000 trupa shtesë, pa llogaritur shtimet në kontigjentin amerikan. Shtetet e Bashkuara parashikojnë të dërgojnë 3000-5000 trupa shtesë, ndërsa aleatët evropianë priten rreth 1200 trupa. Britania është zotuar të dërgojë rreth 100 trupa shtesë. Zoti Stoltenberg tha se shtimi i pranisë ushtarake nuk nënkupton se Aleanca do të angazhohet sërish në luftime kundër talebanëve apo grupeve të tjera ekstremiste në Afganistan, dy vjet pasi NATO i përmbylli shumë prej operacioneve të saj në atë vend. Aktualisht NATO-ja udhëheq një kontigjent me rreth 13 mijë e 450 trupa shumë-kombëshe që janë angazhuar për të stërvitur forcat afgane. Prej tyre rreth 8400 janë forca amerikane. Diskutimet për shtim të forcave të NATO-s në Afganistan dëshmojnë shqetësim në radhët e perëndimorëve për keqësimin e situatës së sigurisë në Afganistan, ku kryengritësit talebanë kanë avancuar ndjeshëm gjatë viteve të fundit. Një tjetër temë sot në takim ishte financimi i operacioneve të NATO-s dhe nevoja që vendet anëtare të përmbushin kuotat që kërkohen në proporcion me prodhimin e brendshëm bruto. Në takim mori pjesë për herë të parë edhe ministri i mbrojtjes i Montenegros, vendi më i ri që anëtarësohet në Aleancë. Predrag Boskovic tha se vendi i tij ka përjetuar presion të konsiderueshëm nga Rusia gjatë viteve të fundit. Por ai shtoi se aderimi i Malit të Zi në NATO nuk është një ank për t’iu kundërvënë interesave ruse. tha zoti Boskovic.